Ametzaga (Zuia)

Ametzaga Arabako iparraldeko herri bat da, Zuiako Kuadrillakoa. Gainera, Zuiako udalerria eratzen duten herrietariko bat da. Baias ibaiaren eta San Fausto mendiaren artean dago. 

 Izena 
Inguru hartan euskarak utzitako arrastoaren erakusgarri, gaztelaniaz ere bigarren silaban du azentu nagusia herriaren izenak.

 Geografia 
 Mugakideak 
Mugakide ditu ekialdean Murgia ondo-ondoan, hegoaldean Gillerna eta Bitoriano, mendebaldean Urkabustaizko udalerria eta iparraldean Gorbeiako natura parkea.

 Ingurune naturala 
Inguruetan erkametzak eta haritzak dira nagusi. Herriko biztanleen bizimodu nagusia ziren nekazaritza eta abeltzaintza jarduerak ia osorik desagertu dira.

 Demografia 
Gasteiztik Ametzagara iristea erraza denez, azken urteetan etxebizitza ugari eraiki da, eta biztanle kopurua handitu.«Ametzaga Zuia», Zuiako Udalaren webgunea.

 Garraioa 
Araba Bus sareko eta lineek zerbitzua ematen diote herri honi:


 Ondasun nabarmenak 

 San Andres eliza: XVI. mendean eraikitako eliza horri, geroagoko zenbait eraikuntza erantsi zaizkio. Tenpluak burualde oktogonala eta estalkian izar gangak ditu. Hegoaldean dagoen portadak zorrozten hasten den erdi puntuko arkua dauka. Kanpai horma ere, elizaren hego-ekialdeko ertzari erantsita dagoena, XVI. mendekoa da, nahiz eta eliza baino beranduago eraiki zen. Kanpai dorrean erdi puntuko arkua duten bi bao irekitzen dira eta ekialdean bolekin daude dekoratuta. Altzari ondareari dagokionez, zutabe eta oinarri karratuaren gaineko bataiarria dauka, kopa lisokoa.«San Andres eliza», Arabako Foru Aldundiaren webgunea. Zaharberrituta dago.

 Kultura 
 Jaiak 
Herriko jaiak San Andres egunez izaten dira, azaroaren 30ean.

 Kirolak 
Urtero Ametzagako ziklo-kross lasterketa korritzen da.

 Ametzagar ospetsuak 
 Javier Ruiz de Larrinaga (1979-), ziklo-kroslaria.

 Erreferentziak 

 Kanpo estekak 

 Ametzaga, Zuiako udalaren web orrian: https://web.archive.org/web/20230427195729/https://www.zuia.eus/Herriak/Ametzaga_Zuia

Kategoria:Zuiako herriak